Document ID: 31992R3519

KOMISSION ASETUS (ETY) N:o 3519/92,
annettu 4 päivänä joulukuuta 1992,
tietyistä naudanlihantuottajien erityispalkkion ja emolehmäkarjan pidosta myönnettävän palkkion lisien soveltamista Kanariansaarilla koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92() ja erityisesti sen 12 artiklan,
sekä katsoo, että
asetuksessa (ETY) N:o 1601/92 säädetään Kanariansaarten maataloustuotantoa koskevista erityistoimenpiteistä; näihin kuuluvat naudanliha-alalla yhteisön lainsäädännössä säädetyt sonneista myönnettävän erityispalkkion ja emolehmäkarjan pidosta myönnettävän palkkion lisät; hallinnon yksinkertaistamisen vuoksi olisi säädettävä näiden lisien myöntämisestä kyseisten palkkiojärjestelmien osalta esitettyjen hakemusten perusteella,
erityistoimenpiteitä sovelletaan asetuksen (ETY) N:o 1601/92 mukaisesti 1 päivään heinäkuuta 1992; tämän vuoksi olisi säädettävä, että soveltamista koskevia yksityiskohtaisia sääntöjä sovelletaan samasta päivämäärästä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1601/92 10 artiklan 2 kohdassa tarkoitetun sonneista myönnettävän erityispalkkion lisä myönnetään naudanlihantuottajien erityispalkkiojärjestelmää koskevien hakemusten perusteella.
2. Asetuksen (ETY) N:o 1601/92 10 artiklan 3 kohdassa tarkoitetun emolehmäkarjan pidosta myönnettävän palkkion lisä myönnetään emolehmäkarjan pidosta myönnettävän palkkion järjestelmää koskevien hakemusten perusteella.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivään heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä joulukuuta 1992.

Labels: 18
19
6